S-793/2008

Mál þetta var þingfest 8. september sl. og tekið þann dag til dóms. Það er höfðað með ákæru lögreglustjórans á höfuðborgarsvæðinu 5. ágúst 2008 gegn ,,S-kk-þgf F-kk-þgf S-kk-þgf, kt. 000000-0000, Álfaskeiði 88, Hafnarfirði, G-kk-þgf L-kk-þgf H-kk-þgf, kt. 000000-0000, Háabergi 37b, Hafnarfirði og S-kk-þgf E-kk-þgf A-kk-þgf, kt. 000000-0000, Glitvöllum 1, Hafnarfirði, fyrir stórfelld eignaspjöll og brot gegn lögum um sinubrennur og meðferð elds á víðavangi, með því að hafa aðfaranótt þriðjudagsins 29. apríl 2008, á landi Hafnarfjarðarbæjar, sem er í umsjón Skógræktarfélags Hafnarfjarðar, í Langholti ofan við Kjóadal suðaustan við Hvaleyrarvatn við Hvaleyrarvatnsveg í Hafnarfirði, búið til bálkesti úr sinugrasi sem þeir söfnuðu saman og kveiktu í, með þeim afleiðingum að um 7,7 hektarar af grónu landi brunnu, þar af yfir 7.000 tré, sem flest voru 0,5 til 1,0 m á hæð, en náðu sum trjánna allt upp í 3,5 m hæð.

Telst þetta varða við 1. mgr., sbr. 2. mgr., 257. gr. almennra hegningarlaga nr. 19/1940, og við 1. og 5. gr., sbr. 8. gr. laga um sinubrennur og meðferð elds á víðavangi nr. 61/1992, sbr. 9. gr. laga nr. 24/2007, og 1. gr., sbr. 10. gr., reglugerðar um sinubrennur og meðferð elds á víðavangi nr. 157/1993.

Gegn ákærða G-kk-þgf L-kk-þgf fyrir að hafa umrætt sinn ekið bifreiðinni SS-815 óhæfur um að stjórna henni örugglega vegna áhrifa ávana- og fíkniefna, eftir reiðstíg til norðurs og inn á Elliðavatnsveg í Hafnarfirði, þar sem lögregla stöðvaði akstur bifreiðarinnar.

Telst brot þetta varða við 1., sbr. 2. mgr., 45. gr. a, sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærðu verði dæmdir til refsingar og jafnframt að ákærði G-kk-nf L-kk-nf verði dæmdur til sviptingar ökuréttar samkvæmt 101. og 102. gr. umferðarlaga sbr. 25. gr. laga nr. 44/1993 og 18. gr. laga nr. 66/2006.”

Við meðferð málsins féll ákærandi frá þeirri málavaxtalýsingu í ákæru að ákærðu hefðu búið til bálkesti úr sinugrasi.

Með skýlausri játningu ákærðu þykir sannað að þeir hafi framið það brot sem þeim er gefið að sök og réttilega er fært til refsiákvæða í ákæru.

Sakarferill ákæru er þannig að ákærði S-kk-nf F-kk-nf hefur þrisvar sinnum undirgengist sáttir fyrir brot gegn umferðarlögum og brot gegn ávana- og fíkniefnalöggjöfinni. Þá var ákæru á hendur honum frestað skilorðsbundið í tvö ár 15. maí sl. fyrir brot gegn 120. gr. almennra hegningarlaga. Ákærði G-kk-nf L-kk-nf hefur einu sinni undirgengist sátt fyrir brot gegn ávana- og fíkniefnalöggjöfinni. Ákærða S-kk-þgf E-kk-þgf hefur ekki verið gerð refsing. Refsing ákærðu þykir hæfilega ákveðin fangelsi í 3 mánuði en rétt þykir vegna ungs aldurs þeirra að skilorðsbinda refsinguna og falli hún niður að liðnum 3 árum frá dómsbirtingu haldi ákærðu almennt skilorð 57. gr. almennra hegningarlaga nr. 19/1940. Að auki verður ákærði G-kk-nf L-kk-nf vegna brots skv. 2. kafla ákæru dæmdur til greiðslu sektar að fjárhæð 70.000 krónur. Sektin greiðist innan 4 vikna frá dómsbirtingu að telja en ella sæti ákærði 6 daga fangelsi. Ákærði G-kk-nf L-kk-nf skal sviptur ökuleyfi í 3 mánuði frá dómsbirtingu að telja. Þá greiði ákærði G-kk-nf L-kk-nf sakarkostnað sem leiddi af máli hans, að fjárhæð 75.774 krónur, vegna blóðtökuvottorðs og rannsóknar á því. Annan sakarkostnað leiddi ekki af málinu.

G-kk-nf A-kk-nf héraðsdómari kveður upp dóm þennan.

Dómsorð

Ákærði, S-kk-nf F-kk-nf S-kk-nf, sæti fangelsi í 3 mánuði. Fresta skal fullnustu refsingar og hún niður falla að liðnum þremur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laganna nr. 22/1955.

Ákærði, G-kk-nf L-kk-nf H-kk-nf, sæti fangelsi í 3 mánuði. Fresta skal fullnustu refsingar hans og niður skal hún falla að liðnum þremur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, G-kk-nf L-kk-nf, greiði 70.000 krónur í sekt til ríkissjóðs og komi 6 daga fangelsi í stað sektarinnar verði hún eigi greidd innan 4ra vikna frá birtingu dóms þessa. Ákærði er sviptur ökuleyfi í 3 mánuði frá birtingu dóms þessa.

Ákærði, S-kk-nf Ö-kk-nf A-kk-nf, sæti fangelsi í 3 mánuði. Fresta skal fullnustu refsingarinnar og niður skal hún falla að liðnum þremur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laganna nr. 22/1955.

G-kk-nf A-kk-nf